O escudo ha evolucionau dende a fundación d'o club dica l'actualidat, encara que s'han conservau os elementos prencipals. O primer escudo d'o Club Deportivo Ebro en l'anyo 1942 yera un escudo de forma suiza dividido en quatre quartels en cruz, o primero y tercero d'archent y o segundo y quatreno d'azur, con as divisions entre quartels y o canto d'o escudo d'oro. En o segundo quartel se trobaba, centrada, una pilota de fútbol d'archent. Sobre o tot una banda d'archent con a leyenda C.D.Ebro de sable.